CELEX: 32021R1952
Language: fi
Date: 2021-11-10 00:00:00
Title: Komission delegoitu asetus (EU) 2021/1952, annettu 10 päivänä marraskuuta 2021, Euroopan parlamentin ja neuvoston direktiivin 2014/24/EU muuttamisesta tavarahankinta-, palveluhankinta- ja rakennusurakkasopimusten sekä suunnittelukilpailujen kynnysarvojen osalta (ETA:n kannalta merkityksellinen teksti)

11.11.2021   
               
               
                  FI
               
               
                  Euroopan unionin virallinen lehti
               
               
                  L 398/23
               
            
         KOMISSION DELEGOITU ASETUS (EU) 2021/1952,
         annettu 10 päivänä marraskuuta 2021,
         Euroopan parlamentin ja neuvoston direktiivin 2014/24/EU muuttamisesta tavarahankinta-, palveluhankinta- ja rakennusurakkasopimusten sekä suunnittelukilpailujen kynnysarvojen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon julkisista hankinnoista ja direktiivin 2004/18/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/24/EU (1) ja erityisesti sen 6 artiklan 5 kohdan toisen alakohdan,
         sekä katsoo seuraavaa:
         
                     (1)
                  
                  
                     Neuvosto hyväksyi päätöksellä 2014/115/EU (2) Maailman kauppajärjestön puitteissa tehdyn julkisia hankintoja koskevan sopimuksen (3) muuttamista koskevan pöytäkirjan. Muutettu julkisia hankintoja koskeva sopimus, jäljempänä ’sopimus’, on monenvälinen väline, jonka tarkoitus on avata julkisten hankintojen markkinoita vastavuoroisesti sen osapuolten välillä. Sopimusta sovelletaan kaikkiin hankintasopimuksiin, joiden arvo on yhtä suuri tai suurempi kuin siinä vahvistetut määrät, jäljempänä ’kynnysarvot’, jotka ilmaistaan erityisnosto-oikeuksina.
                  
               
                     (2)
                  
                  
                     Yksi direktiivin 2014/24/EU tavoitteista on se, että kyseistä direktiiviä soveltavat hankintaviranomaiset voivat samanaikaisesti noudattaa sopimuksessa olevia velvoitteita. Sen varmistamiseksi, että direktiivin 2014/24/EU 4 artiklan a, b ja c alakohdassa vahvistetut kynnysarvot vastaavat sopimuksessa vahvistettuja kynnysarvoja, on tarpeen tarkistaa direktiivissä vahvistettuja kynnysarvoja. Direktiivin 2014/24/EU 6 artiklan 2 kohdan mukaisesti kyseisen direktiivin 13 artiklassa vahvistetut kynnysarvot on tarkistettava vastaamaan kyseisen direktiivin 4 artiklan a ja c alakohdassa vahvistettuja kynnysarvoja.
                  
               
                     (3)
                  
                  
                     Direktiivin 2014/24/EU 6 artiklan 1 kohdassa komissio velvoitetaan tarkistamaan kynnysarvot kahden vuoden välein siten, että tarkistus tulee voimaan 1 päivänä tammikuuta. Näin ollen vuosien 2022–2023 kynnysarvoja olisi sovellettava 1 päivästä tammikuuta 2022.
                  
               
                     (4)
                  
                  
                     Direktiiviä 2014/24/EU olisi sen vuoksi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan direktiivi 2014/24/EU seuraavasti:
            
                        1)
                     
                     
                        muutetaan 4 artikla seuraavasti:
                        
                                    a)
                                 
                                 
                                    korvataan a alakohdassa ilmaisu ”5 350 000 euroa” ilmaisulla ”5 382 000 euroa”;
                                 
                              
                                    b)
                                 
                                 
                                    korvataan b alakohdassa ilmaisu ”139 000 euroa” ilmaisulla ”140 000 euroa”;
                                 
                              
                                    c)
                                 
                                 
                                    korvataan c alakohdassa ilmaisu ”214 000 euroa” ilmaisulla ”215 000 euroa”;
                                 
                              
                  
                        2)
                     
                     
                        muutetaan 13 artiklan ensimmäinen kohta seuraavasti:
                        
                                    a)
                                 
                                 
                                    korvataan a alakohdassa ilmaisu ”5 350 000 euroa” ilmaisulla ”5 382 000 euroa”;
                                 
                              
                                    b)
                                 
                                 
                                    korvataan b alakohdassa ilmaisu ”214 000 euroa” ilmaisulla ”215 000 euroa”.
                                 
                              
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 94, 28.3.2014, s. 65.
         
            (2)  Neuvoston päätös 2014/115/EU, annettu 2 päivänä joulukuuta 2013, julkisia hankintoja koskevan sopimuksen muuttamista koskevan pöytäkirjan tekemisestä (EUVL L 68, 7.3.2014, s. 1).
         
            (3)  EUVL L 68, 7.3.2014, s. 2.